b'\n_START_ARTICLE_\nFjell (\xc3\x98stre Toten)\n_START_PARAGRAPH_\nFjell er en matrikkelgard p\xc3\xa5 Nordlih\xc3\xb8gda i \xc3\x98stre Toten (gnr. 133). Eiendommen ble p\xc3\xa5 1700-tallet delt i to bruk, Ner-Fjell (Nigarden) og \xc3\x98ver-Fjell (Oppigarden)._NEWLINE_Fjell var i middelalderen en av de st\xc3\xb8rste gardene i Nordlia, og her var det kirkested. Kirka er belagt skriftlig fra 1313, men ble trulig nedlagt etter svartedauden. Omr\xc3\xa5debetegnelsen Fjellsmarka, etter kirkesognet, har imidlertid levd videre til v\xc3\xa5re dager._NEWLINE_En av \xc3\x98ver-Fjells eiere var Kristian Tokvam (1928\xe2\x80\x932002). Han grunnla i 1958 Tokvam-verkstedet, som fra 1960-\xc3\xa5ra ble en av landets st\xc3\xb8rste produsenter av sn\xc3\xb8fresere.'